SAMARBEIDSAVTALE

1. PARTER

Samarbeidsavtalen (heretter «**Avtalen**») er inngått mellom:

|  |  |
| --- | --- |
| (Klinikk) | (Terapeut) |
| Navn: | Navn: |
| Org.nr./fnr.: | Org.nr./fnr.: |
| Adresse: | Adresse: |
| Postnr./sted: | Postnr./sted: |
| E-post: | E-post: |
| Telefon: | Telefon: |

Klinikken og terapeuten omtales som «**Part**»hver for seg og sammen som «**Partene**».

1. BEHANDLINGSROMMET

Avtalen gjelder:

|  |  |
| --- | --- |
| Behandlingsrom: |  |
| Etasje: |  |
| Adresse: |  |
| Postnr./sted: |  |

Behandlingsrommet inkluderer  helt  delvis  ikke behandlingsutstyr til bruk i virksomheten.

Behandlingsrommet skal kun benyttes til terapeutens profesjon som er:   
 Osteopati

Annet \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Terapeuten skal ha tilgang til sitt behandlingsrom og de fellesarealer som terapeuten skal benytte i tilknytning til dette. Klinikken skal sørge for at terapeuten har de nødvendige koder, adgangskort mv.

Terapeuten skal ha ubegrenset tilgang til de lokaler samarbeidsavtalen omfatter. Dersom terapeuten kun skal ha en tidsbestemt adgang til lokalene, skal dette skriftlig avtales, slik at eventuelle tidspunkt i døgnet eller dager pr uke fremkommer. Hvis slik avtale inngås i forbindelse med etablering av herværende samarbeidsavtale, skal eventuell tidsangivelse fremgå av punkt 13 nedenfor.

Følgende inventar og behandlingsutstyr inngår:

|  |
| --- |
|  |
|  |
|  |
|  |
| Terapeuten skal anskaffe følgende inventar og behandlingsutstyr: |
|  |
|  |
|  |

1. AVTALEPERIODEN

Avtalen er tidsubestemt og gjelder fra og med den \_\_\_\_\_\_\_\_\_\_\_\_\_\_\_ .

Hver av Partene kan si opp Avtalen. Oppsigelse skal skje skriftlig. Oppsigelsestiden er 3 måneder, med mindre annet er avtalt og fremkommer av denne avtalens punkt 12. Dersom det er avtalt lengre oppsigelsesfrist enn 3 måneder, skal dette likevel ikke gjelde dersom oppsigelsen skyldes sykdom hos terapeuten.

Dersom terapeuten fraviker behandlingsrommet før oppsigelsestidens utløp, og ny terapeut tar i bruk behandlingsrommet i oppsigelsestiden, skal vederlaget i oppsigelsestiden avkortes forholdsmessig.

1. ØKONOMISKE FORHOLD

Vederlaget skal fastsettes slik (velg alternativ):

Terminvis (f.eks. pr. måned)

Som andel av omsetningen

Som en kombinasjon av disse

På annen måte

Osteopativirksomhet er fritatt for merverdiavgift i henhold til lov om merverdiavgift §

3-2. Avtalt vederlag skal inkludere eventuell merverdiavgift, med mindre annet er skriftlig avtalt.

Hvis vederlaget skal betales terminvist, skal det betales slik:

Pr. måned

Pr. kvartal

På annen måte: \_\_\_\_\_\_\_\_\_\_\_\_\_\_\_\_\_\_\_\_\_

Vederlaget betales forskuddsvis med kr \_\_\_\_\_\_\_\_\_\_\_\_\_\_\_\_\_\_ uoppfordret senest siste dag i terminen før ny termin.

Indeksregulering

ja  nei

Hvis indeksregulering er avtalt skal vederlaget reguleres årlig, tilsvarende endringen i Statistisk Sentralbyrås konsumprisindeks, med basis i indeksen for den måned Avtalen er signert (basisindeksen).

Hvis vederlaget er fastsatt som andel av omsetning skal det betales slik:

Terapeuten skal betale \_\_\_\_\_ % av brutto omsetning til klinikken for den periode og på det tidspunkt partene avtaler.

Omsetningen beregnes:

Pr. måned

Pr. kvartal

På annen måte: \_\_\_\_\_\_\_\_\_\_\_\_\_\_\_\_\_\_\_\_\_

Andel av omsetningen avregnes den \_\_\_\_\_\_\_\_\_\_\_\_ (dato) hver(t) \_\_\_\_\_\_\_\_\_\_\_\_\_\_ (termin) og betales den \_\_\_\_\_\_\_\_\_\_\_\_ (dato) hver(t) \_\_\_\_\_\_\_\_\_\_\_\_\_\_ (termin).

Med omsetning menes all salgsinntekt som tilskrives terapeutens virksomhet, og som inngår som en del av omsetningen hos klinikken. Eventuell annen inntekt som har sammenheng med terapeutens yrkesutøvelse, skal ikke medregnes som grunnlag for beregning av vederlaget (eksempelvis dersom terapeuten også holder kurs, utgir litteratur, utfører arbeid for eksterne virksomheter under annet organisasjonsnummer, eller som ansatt i andre virksomheter).

Hvis vederlaget skal fastsettes og eller betales på annen måte, beskrives dette her:

|  |
| --- |
|  |
|  |
|  |
| I alle tilfelle:  Det kan ikke avtales et vederlag som er urimelig i forhold til det som vanligvis oppnås på avtaletidspunktet ved ny avtale av lignende behandlingsrom på liknende avtalevilkår. |

|  |  |
| --- | --- |
| Vederlaget betales til klinikkens kontonr.: |  |

1. FELLESKOSTNADER

Felleskostnader inngår i det samlede vederlaget terapeuten skal betale, jf. punkt 4 ovenfor. Disse kostnadene omfatter, men er ikke begrenset til: husleie, strøm, behandlingsbenk, kontorrekvisita, renhold/vask, internett, ventilasjon, sentralbord/resepsjon, vaktmestertjenester, markedsføring, kantinedrift, sikkerhet/vakthold/alarm mv. Terapeutens andel av felleskostnadene er ved avtalens inngåelse fastsatt til \_\_\_\_\_\_\_% av klinikkens samlede felleskostnader.

Det er likevel avtalt at terapeuten skal dekke følgende utgifter i tillegg til vederlaget som er angitt i pkt 4:

|  |
| --- |
|  |
|  |
|  |

Dersom fellestjenester bortfaller, skal vederlaget for felleskostnader justeres tilsvarende. Nye fellestjenester kan etableres etter avtale. Vederlaget for eksisterende fellestjenester skal utover dette ikke endres i avtaleperioden, med mindre annet er skriftlig avtalt.

1. OVERLEVERING AV BEHANDLINGSROMMET

Klinikken skal stille behandlingsrommet og eiendommen for øvrig til terapeutens disposisjon til avtalt tid. Behandlingsrommet med tilbehør skal overleveres til terapeuten rengjort og ryddet, og for øvrig i samsvar med Avtalen.Med mindre annet er avtalt, skal behandlingsrommet kun benyttes til behandlingsrom og naturlig tilhørende bruk for osteopater, eksempelvis venterom og kontor. Klinikken er ansvarlig for at behandlingsrommet på tidspunktet for overtakelse er i samsvar med offentligrettslige krav og oppfyller kravene til terapeutens virksomhet.

1. KONKURRANSEKLAUSUL

Det avtales ingen konkurranseklausul i herværende avtale. Ved enighet mellom begge parter kan slik klausul likevel inntas i punkt 12 nedenfor.

Dersom konkurranseklausuler er inntatt i herværende avtale, gjelder følgende:

* Klinikken kan kun avtale konkurranseklausuler i den grad det er et nødvendig. Klinikken skal foreta en grundig nødvendighetsvurdering før konkurranseklausuler eventuelt inntas i herværende samarbeidsavtale.
* Konkurranseklausulen vil ikke være bindende dersom den strider mot konkurranseloven § 10 eller andre rettsregler.
* Har terapeuten på grunn av konkurransehensyn forpliktet seg til ikke å drive virksomhet av en viss art eller ta ansettelse i virksomhet av en viss art, er forpliktelsen ikke bindende i den utstrekning den urimelig innskrenker vedkommendes adgang til erverv eller må anses for å strekke seg lenger enn nødvendig for å verne mot konkurranse.

Ved avgjørelsen av om forpliktelsen urimelig innskrenker adgangen til erverv, skal det også tas hensyn til den betydning det har for den annen part at forpliktelsen opprettholdes.

Hvorvidt konkurranseklausulen er urimelig, vil bero på en samlet helhetsvurdering. I denne vurderingen vil hensynet til den enkelte osteopat stå sentralt.

* Det kan ikke avtales konkurranseklausuler med varighet lengre enn 1 år.
* Det kan ikke avtales konkurranseklausuler som forbyr terapeuten å etablere virksomhet i et nærmere angitt område.
* Dersom klinikken vil gjøre en eventuell konkurranseklausul gjeldende, skal dette meddeles terapeuten senest 14 dager etter at terapeuten har gitt varsel om at det vil kunne være aktuelt å bringe samarbeidsavtalen til opphør, eller har meddelt klinikken oppsigelse av avtalen. Det samme gjelder ved oppsigelse fra klinikken.
* Dersom klinikken gjør eventuell konkurranseklausul gjeldende, skal klinikken betale et vederlag til terapeuten som tilsvarer gjennomsnittet av terapeutens resultat før skatt de siste 3 år, eller gjennomsnittet av den periode samarbeidsavtalen har eksistert dersom dette er kortere enn 3 år. Vederlaget skal tilsvare den periode som konkurranseklausulen gjøres gjeldende, det vil si oppad begrenset til 1 år. Vederlaget skal utbetales som et engangsbeløp, senest 14 dager etter at klinikken har meddelt at konkurranseklausulen gjøres gjeldende.

1. TERAPEUTENS VEDLIKEHOLDSPLIKT OG BRUK AV BEHANDLINGSROMMET

Terapeuten kan ikke pålegges å utføre vedlikehold av behandlingsrommet. Terapeuten skal likevel tilstrebe å tilbakelevere behandlingsrommet slik terapeuten fikk overlevert det, med unntak av hva som er normal og påregnelig slitasje. Ved skader på behandlingsrommet som klinikken blir ansvarlig for overfor utleier, kan dette kreves erstattet av terapeuten i henhold til alminnelige erstatningsrettslige regler.

1. KLINIKKENS VEDLIKEHOLDS- OG UTBEDRINGSPLIKT

Klinikken plikter å utføre og bekoste vedlikehold av behandlingsrommet på lik linje som klinikkens lokaler for øvrig.

Dersom tekniske installasjoner, inkludert, men ikke begrenset til, ventilasjonsanlegg, varmeanlegg, heiser eller lignende, har feil og mangler plikter klinikken å utbedre dette.

1. TERAPEUTS MISLIGHOLDSBEFØYELSER VED AVTALEBRUDD

Terapeuten kan heve Avtalen dersom det foreligger forsinkelse av overlevering eller mangel ved lokalene som medfører vesentlig mislighold. Terapeuten kan kreve erstatning for direkte og indirekte tap som oppstår som følge av mangel eller forsinkelse. Terapeuten kan også kreve avslag i avtalt vederlag som følge av mangel eller forsinkelse.

Klinikken skal til enhver tid tilby de samme tjenester, eller tilsvarende tjenester som ved etablering av avtalen, slik at klinikkens samlede tilbud er attraktivt for brukerne. Endring i tjenestetilbudet som er egnet til å påvirke terapeutens omsetning er grunnlag for å gjøre gjeldende mangelsbeføyelser.

Terapeuten må innen rimelig tid etter at han har oppdaget eller burde ha oppdaget mangelen, skriftlig melde fra til klinikken (e-post anses for å oppfylle skriftlighetskravet).

1. KLINIKKENS MISLIGHOLDSBEFØYELSER VED AVTALEBRUDD

Terapeuten godtar tvangsfravikelse uten dom dersom krav om vederlag eller avtalte tilleggsytelser ikke betales innen fristen, jf. tvangsfullbyrdelsesloven § 13-2 (3) bokstav a, jf. § 4-18.

Ved vesentlig mislighold av Avtalen kan klinikken heve denne, og terapeuten må i slikt tilfelle straks stille behandlingsrommet til disposisjon for klinikken, og selv fraflytte dette.

Klinikken har ikke krav på erstatning fra terapeuten for indirekte tap og kan heller ikke reise krav ved force majeure, herunder ved ytre plutselige, ekstraordinære hendelser som faller utenfor terapeutens kontroll, og som gjør det urimelig tyngende å oppfylle Avtalen, og terapeuten kan sannsynliggjøre at dette er tilfelle.

1. SÆRLIGE BESTEMMELSER

|  |
| --- |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

1. DIVERSE

Avtalen kan ikke uten skriftlig samtykke fra klinikken overdras til andre. Overdragelse kan likevel ikke nektes dersom terapeuten overdrar hele eller deler av sin virksomhet til annen behandler som trer inn i terapeutens rettigheter og plikter. Det samme gjelder dersom terapeuten endrer organisasjonsform for sin virksomhet.

Partene er ansvarlige for å holde seg oppdatert på gjeldende personvernregler som får betydning for Avtalen, og skal til enhver tid overholde disse.

1. TVISTER OG VERNETING

Tvister skal forsøkes løst i minnelighet og etter alminnelige vernetingsregler.

1. UNDERSKRIFTER

Partene erklærer ved å signere Avtalen at innholdet er lest og forstått, og at avtalen er gyldig fra det tidspunktet den signeres, med mindre annet er avtalt.

|  |  |
| --- | --- |
| Sted og dato: | Sted og dato: |
| Klinikk | Terapeut |